Държавен вестник, бр. 49, 2011 г., стр. 30

СТР.  30	
Д Ъ Р Ж А В Е Н  В Е С Т Н И К 	
БРОЙ  49
Член 28
Правила относно разходите
Ако в споразумението не е предвидено 
друго или не е договорено друго между цен­
тралните контактни служби на договарящите 
страни, двете договарящи страни поемат 
разноските за дейността на собствените си 
сътрудничещи органи.
Член 29
Отношение спрямо други международни за­
дължения
Разпоредбите на това споразумение не 
засягат поетите от договарящите страни 
ангажименти по други двустранни или 
многостранни международни споразумения. 
Това споразумение не засяга задълженията 
на договарящите страни, които произтичат 
от тяхното членство в ЕС. Следователно раз­
поредбите на това споразумение не могат да 
бъдат цитирани нито заедно, нито поотделно, 
нито могат да бъдат тълкувани по начин, 
който анулира, изменя или засяга по няка­
къв начин задълженията на договарящите 
страни, поети в Договора за присъединяване 
и произтичащи от Договора за създаване 
на Европейската общност, от Договора за 
Европейския съюз, и като цяло първичното 
и вторичното законодателство на ЕС.
Член 30
Уреждане на споровете
(1) Споровете, които могат да възникнат 
във връзка с тълкуването и прилагането 
на това споразумение, се уреждат от дого­
варящите страни в рамките на смесената 
комисия, създадена съгласно чл. 27 от това 
споразумение, посредством преговори.
(2) Ако смесената комисия не е в със­
тояние да разреши спорния въпрос, той се 
урежда по дипломатически път.
Член 31
Влизане в сила и други разпоредби
(1) Това споразумение влиза в сила на 
деветдесетия ден след датата на получаване 
на последната дипломатическа нота, с която 
договарящите страни взаимно се информират 
по дипломатически път за изпълнението на 
изискванията на вътрешното си законодател­
ство за влизане на споразумението в сила.
(2) Това споразумение се сключва за 
неопределен период от време и може да 
бъде прекратено писмено от всяка от до­
говарящите страни по дипломатически път 
в произволен момент. Споразумението ще 
престане да действа в деня, следващ изти­
чането на шест месеца от получаване на 
нотата за прекратяване.
(3) Всяка от договарящите страни може 
да спре изпълнението на това споразумение 
изцяло или частично за определен период 
от време при условие, че с него се нару­
шават или се поставят в опасност сувере­
нитетът, сигурността и общественият ред 
или в случай на противоречие с нейното 
законодателството. Договарящите страни 
своевременно се уведомяват по дипломатиче­
ски път за въвеждането или оттеглянето на 
такива мерки. Спирането на изпълнението 
на това споразумение или оттеглянето на 
споменатата мярка влизат в сила на датата 
на получаване на съответното уведомление. 
(4) Договарящите страни се уведомяват 
взаимно с дипломатическа нота за имена­
та на организациите по чл. 1, т. 1 от това 
споразумение, както и за имената на ком­
петентните органи за изпълнение на раз­
поредбите на чл. 9, 11, 12, 25 и надзора на 
разпоредбите на чл. 26 от това споразумение, 
в рамките на тридесет дни след влизането 
в сила на това споразумение. Договарящите 
страни се информират взаимно незабавно с 
дипломатическа нота за промени в имената 
или компетенциите на своите сътрудничещи 
органи. 
(5) От момента на влизане в сила на това 
споразумение Спогодбата между правител­
ството на Република България и правител­
ството на Република Унгария за сътрудни­
чество в борбата с тероризма, незаконния 
трафик на наркотици и организираната 
престъпност, подписана в Будапеща на 11 
ноември 1998 г., се прекратява. 
(6) С влизането в сила на това споразу­
мение Споразумението между Република 
България и Република Унгария относно 
сътрудничество в правоохранителната дей­
ност и пътния трафик и за взаимопомощ, 
подписано в Будапеща на 15 ноември 1983 г., 
се прекратява.
(7) Унгарската договаряща страна пред­
приема действия за регистрацията на това 
споразумение при Генералния секретариат 
на ООН в съответствие с чл. 102 от Хартата 
на ООН. Унгарската страна своевременно 
уведомява българската договаряща страна 
за извършването на регистрацията. 
Подписано в София на 14 декември 2010 г. 
в два оригинални екземпляра, съответно на 
български, унгарски и английски език, като 
всички текстове са еднакво автентични. В 
случай на противоречие във връзка с тъл­
куването на това споразумение предимство 
има текстът на английски език. 
За Република	
За Република
България:	
Унгария:
Цветан Цветанов,	
Шандор Пинтер,
зам. министър-председател	
министър на 
и министър на	
вътрешните работи
вътрешните работи